Quidam miles nomine Girbaldus et Uncbergia, uxor sua, dederunt Deo et fratribus degentibus in hoc loco mansos duos, in villa quæ dicitur Varnutias, cum servis et ancillis, pratis, campis, silvis et molendinis, aquarumque decursibus, et omnia quæ ad ipsos mansos pertinere videntur, quæsitum ad inquirendum, totum ad integrum, ex ipsa hereditate patris sui, quæ illi legitime obvenit. Itemque dedit in alio loco mansum unum, quem Almarus tenuit ad æcclesiam de Lainaco, cum pratis et campis, et omnibus quæ ad ipsum mansum pertinent, sine ullo contradicente. S’ Girbaldi. S’ Rotberti. S’ Gaufredi. S’ Uncbergiæ uxoris ejus. Propter hanc donationem habuit Girbaldus et uxor ejus XXX. solidos, et unum equum pro solidis XL. et alium pro XX. solidis, et unum tapetum pro solidis X.